
Republika Hrvatska						   
Općinski sud u Crikvenici
Ul. kralja Tomislava 85 A, Crikvenica                                Poslovni broj: Pp-1211/2025

                                                                                                                    
R E P U B L I K A   H R V A T S K A

R J E Š E N J E
	
Općinski sud u Crikvenici, po sucu tog suda Gordani Vulić Pavlović, uz sudjelovanje Melite Mrakovčić, kao zapisničarke, u prekršajnom postupku protiv okrivljenika Podupora d.o.o., branjeni po braniteljima iz Odvjetničkog društva Kovačević, Koren i partneri iz Rijeke, zbog djela prekršaja iz odredbe članka 251. stavka 1. točke 1. Zakona o strancima (Narodne novine broj  133/20., 114/22., 151/22. i 40/25., dalje ZS), povodom prigovora na obavezne prekršajne naloge Republike Hrvatske, Ministarstva unutarnjih poslova, Policijska uprava Primorsko-goranska, Policijske postaje Crikvenica, klasa: 211-07/25-2/48819, klasa: 211-07/25-2/48811, 211-07/25-2/48808 i klasa: 211-07/25-2/48801, sve urbroj: 511-09-27-25-1 od 15.9.2025., odlučujući o zahtjevu okrivljenika putem branitelja za naknadom troškova postupka zaprimljenog po sudu dana 2. prosinca 2025. godine, dana 13. kolovoza 2026.,

r i j e š i o  j e

I. Na temelju odredbe članka 140. stavka 2. Prekršajnog zakona (Narodne novine broj 107/07, 39/13, 157/13, 110/15, 70/17, 118/18 i 114/22, dalje: PZ) imaju se na teret proračunskih sredstava isplatiti troškovi prekršajnog postupka na ime nagrade i nužnih izdataka branitelja okrivljenika, Odvjetničkog društva Kovačević, Koren i partneri d.o.o. iz Rijeke, u ukupnom iznosu od 1.500,00 eur ( slovima: tisuću pet stotina eura i nula centi) uplatom na račun branitelja Odvjetničkog društva Kovačević, Koren i partneri d.o.o. iz Rijeke, broj IBAN: HR63 2340 0091 1170 16757, koji se vodi kod PBZ d.d.

II. Odbija se okrivljeni s preostalom dijelu zahtjeva za naknadom troškova, a preko dosuđenog mu iznosa.  

III. 	Računovodstvo Općinskog suda u Crikvenici dužno je po pravomoćnosti ove odluke postupiti po točki I izreke iste.  

Obrazloženje

1. Odlukom Općinskog suda u Crikvenici posl.br. Pp-1211/2025 od 10. studenog 2025. okrivljenik se oslobađa optužbe. Istodobno je odlučeno da troškovi prekršajnog postupka padaju na teret proračunskih sredstava prvostupanjskog suda.  

1. Branitelj okrivljenika pravovremeno je podnio zahtjev za naknadom troškova prekršajnog postupka u ukupnom iznosu od 2.250,00 eur.  

2. Zahtjev je djelomično osnovan.

3. Primjenom Tbr. 5. t. 3. Tarife o nagradama i naknadi troškova za rad odvjetnika (Narodne novine broj 142/12, 103/14, 118/14, 107/15, 37/22, 126/22 i 138/23) okrivljeniku je priznata nagrada na ime sastava prigovora na izdana četiri obavezna prekršajna naloga klasa: 211-07/25-2/48819, klasa: 211-07/25-2/48811, 211-07/25-2/48808 i klasa: 211-07/25-2/48801, sve urbroj: 511-09-27-25-1 od 15.9.2025. i to u iznosu od 100 bodova svaki, dok je primjenom Tbr. 3. t. 1. Tarife na ime sastava pisane obrane priznata dodatna nagrada u visini od 100 bodova budući da je prethodno uslijedilo spajanje postupka u jedan jedinstveni. Također je primjenom Tbr. 4. t. 1. i 4. u svezi Tbr. 50. Tarife okrivljeniku na ime pristupa njegova branitelja ročištu dana 5.11.2025. priznato pravo na nagradu u iznosu od 100 bodova, što ukupno čini 600 bodova, a što primjenom vrijednosti boda sukladno Tbr. 54. Tarife (1 bod = 2 eur) čini novčanu protuvrijednost od 1.200,00 eur, na što je dodan iznos PDV-a (300,00 eur) pa je ukupno dosuđen iznos od 1.500,00 eur. 

4. Kako je već naprijed navedeno, odbijajući dio zahtjeva za naknadom troškova postupka odnosi se na razliku zatraženog sastava pisane obrane u odnosu na sva četiri predmeta otvorena po prigovorima na obavezne prekršajne naloge koji su prethodno spojeni u jedinstveni postupak u odnosu na koji je istih navoda zaprimljena pisana obrana okrivljenog.  

U Crikvenici 13. kolovoza 2026.

    
       Zapisničar:				 				        Sudac:     
     Melita Mrakovčić				                                  Gordana Vulić Pavlović



UPUTA O PRAVU NA ŽALBU
Protiv rješenja stranke i osobe čija su prava povrijeđena mogu podnijeti žalbu. Žalba se podnosi ovome sudu u roku 3 (tri) dana od dana dostave rješenja u dovoljnom broju primjeraka za prvostupanjski i drugostupanjski sud.

